Knut Haagensen

Knut Haagensen (født 26. september 1967 i Ålesund, død 2. juli 2019 Ålesund) var en norsk forretningsmann og organisasjonsleder. Han var i ledelsen av selskapet Jangaard Export AS som driver produksjon og eksport av fisk, hovedsaklig klippfisk. Familieselskapet Brødrene Jangaard AS har virksomhet innenfor til eiendom og reiseliv.

Liv og virke 
Haagensen var sønn av forretningsmannen Bjarne Haagensen og Karin Haagensen i Ålesund. Han jobbet sammen med sin far og brødrene Gunnar Haagensen og Leif Haagensen i familieselskapet. 

Han var styreleder i arbeidsgiver og næringsorganisasjonen Fiskeri- og havbruksnæringens landsforening (nåværende Sjømat Norge) i perioden 2005–2006. Han var forut for det nestleder i samme organisasjon, leder av FHL industri og eksport som var en underliggende bransjeorganisasjon, og hadde flere verv i fiskeindustriens organisasjon. Under hans ledertid i FHL var spørsmålet om straffetiltak fra EU rettet mot norsk lakseeksport særlig sentral. Spørsmålet førte til at hans forgjenger Lisbeth Berg-Hansen trakk seg fra vervet. Han ønsket å redusere den statlige styringen med fiskerinæringen og arbeidet for liberalisering av lovene rundt næringen. Han var aktiv i Næringslivets Hovedorganisasjon (NHO).  

Knut Haagensen var som ung konkurransesvømmer og var på det norske landslaget i svømming.

Referanser

Norske næringslivsledere
Personer tilknyttet fiskeoppdrett
Norske svømmere